

###### **A 175. éves**

**MAGYARHONI FÖLDTANI TÁRSULAT**

# **HÍRLEVELE**

2023.

## **április–május**

### Letölthető:

[**http://foldtan.hu**](http://foldtan.hu)

adószámunk: **19815833-2-41**

|  |  |  |  |  |
| --- | --- | --- | --- | --- |
|  |  |  |  |  |
| EFG |  |  |  |  |

**A MAGYARHONI FÖLDTANI TÁRSULAT  
2023. március–április havi hírlevele**

|  |  |
| --- | --- |
| **PROGRAMOK IDŐRENDBEN** | |
| **Április 3.**  Progeo Földtudományi Természetvédelmi Szakosztály, Ismeretterjesztő előadóülés  Sütő László: Az Ördögtoronytól az Óriások asztaláig – Geoértékek a Bükkben, Online | **4** |
| **Április 3.**  Litoszféra Fluidum Kutató Laboratórium, Országos Atomenergia Hivatal felügyelőjének előadása, Nagy Hedvig Éva: From radon measurements to supervision of peaceful uses of nuclear materials, Budapest | **4** |
| **Április 12–15.**  HUNTEK, CETEG, MFT Általános Földtani Szakosztály, CETEG–HUNTEK konferencia, Kazincbarcika | **5** |
| **Április 15–16.**  Geo Napok, Lelkes Ásványbörze, Budapest | **5** |
| **Április 18.**  Földfizikai és Űrtudományi Kutatóintézet, Előadóülés, Frontiers of research on coupled surface-deep processes and perspectives on energy and climate societal challenges, Sopron és online | **6** |
| **Április 21.** MFT Geomatematikai és Informatikai Szakosztály társszervezésében, Előadóülés, Geomatematikai, környezetinformatikai és energetikai modellek Magyarországon a 2020-as években, Budapest és online | **7** |
| **Április 22.**  A Föld napja a Pál-völgyi-kőfejtőben | **8** |
| **Április 26.**  Az MFT 175. ünnepi közgyűlése | **8** |
| **Május 3.**  MTA GÁK Kőzettani Albizottsága és az MFT Ásványtani, Kőzettani és Geokémiai Szak­osztály, Előadóülés, A legfrissebb publikációs eredmények bemutatása az MFT 175. évfordulójának alkalmából, online | **8** |
| **Május 18–20.**  Őslénytani–Rétegtani Szakosztály, 26. Magyar Őslénytani Vándorgyűlés 2023, Pécsvárad | **9** |
| **BEHARANGOZÓ** | |
| **Május**  Madarak és fák napja, év fajai fesztivál | **10** |
| **2023. szeptember 21–23.**  SZTE, Ásványtani, Geokémiai És Kőzettani Tanszék, MFT Ásványtan Geokémiai Szakosztály, 13. Kőzettani és Geokémiai Vándorgyűlés, Szekszárd | **10** |
| **EURÓPAI UNIÓS PROJEKTJEINK HÍREI** | |

**FÁJDALOMMAL TUDATJUK, HOGY ÖRÖKRE ELTÁVOZOTT**

**Tóth Álmos**

**1944–2023**

**Jámbor Áron**

**1933–2023**

**Kalmár János**

**1937–2023**

**EMLÉKÜK SZÍVÜNKBEN ÉS MUNKÁIKBAN TOVÁBB ÉL!**

**A TÁRSULAT KIEMELT TEVÉKENYSÉGEI 2023. ÉVBEN, ELŐZETES TERVEK**

|  |  |
| --- | --- |
| ***RENDEZVÉNYEK*** | ***tervezett időpont, helyszín*** |
| 27. Lurdy házi ásványbörze és GEO napok | április 14-16. Budapest |
| A Föld Napja | április 22. |
| Év fajai fesztivál | május, Budapest |
| Őslénytani Vándorgyűlés | május18–20, Pécsvárad |
| Kárpát-medencei Összegyetemi terepgyakorlat | augusztus, Balaton-felvidék |
| Salgóbányai megemlékezés és videfalvai koszorúzás a Társulat alapításának 175.évfordulóján | szeptember 9, Salgótarján |
| Kőzettani és Geokémiai Vándorgyűlés | szeptember 21-23, Szekszárd |
| Geotóp napi ismeretterjesztő geotúrák <http://geotopnap.hu> | október |
| Földtani sokféleség napja | október 6. |
| Kókay terepi napok | október |
| 175 éves a Magyarhoni Földtani Társulat – ünnepi előadóülés az Akadémián | november, Budapest |
| Földtudományos forgatag | november, Budapest |
| NosztalGEO | november |
| Az ásványtani, kőzettani és geokémiai felsőoktatási műhelyek éves találkozója 2023 | november |
| ***KIEMELT PROJEKTEK– SZAKMAI TEVÉKENYSÉGEK*** | |
| **Év ásványa, Év ősmaradványa Év ásványkincse** ismeretterjesztő programsorozat, | |
|  | |
| **Projektek az EFG keretében:** ROBOMINERS, CROWDTHERMAL, CRM GEOTHERMAL, REFLECT | |

|  |
| --- |
| **PROGRAMOK IDŐRENDBEN** |

**2023. április 3. (hétfő) 17:00 óra**

Helyszín: online, az előadás az alábbi linken érhető el: <https://bit.ly/3FobjfX>

PROGEO FÖLDTUDOMÁNYI TERMÉSZETVÉDELMI SZAKOSZTÁLY

**Ismeretterjesztő előadóülés**

**Sütő László: Az Ördögtoronytól az Óriások asztaláig – Geoértékek a Bükkben**

A Bükk-vidék közel félmilliárd éves fejlődéstörténeti múltja változatos kőzetanyag és forma­kincs kialakulását tette lehetővé. Gyermekkori élményekből a karszt jut eszünkbe – töbrök, rombarlangok, ördögszántások, források –, de vannak itt nyomók, kaptárkövek és óceáni nyomok is. Ugyanakkor a táj már az őskortól lakott, és az évezredek alatt itt élők tevé­kenysége nyomán újabb, ma már értékes tájelemek jöttek létre vagy maradtak fent: ősemberek húzódtak a barlangokba, rablólovagok vagy királyok szálltak meg váraiban, szerzetesek vonultak el a hegység magányába, miközben erdőlakók élték mindennapjaikat a hutákon, a kaszálókon vagy éppen a Bükkalján.

**2023. április 3. (hétfő) 17:00 óra**

Helyszín: ELTE Lágymányosi Campus, Déli Tömb (1117 Budapest, Pázmány P. sétány 1/C) Sztrókay terem (00-708) és Zoom platform

Zoom, regisztráció: <https://forms.gle/ZVfSgt758WU9fm6D6>

LITOSZFÉRA FLUIDUM KUTATÓ LABORATÓRIUM

**Országos Atomenergia Hivatal felügyelőjének előadása**

**Nagy Hedvig Éva: From radon measurements to supervision of peaceful uses of nuclear materials**

In 1953. President Dwight D. Eisenhower delivered his famous "Atoms for Peace" speech to the United Nations General Assembly. The speech outlined a vision for the peaceful uses of atomic energy and called for the establishment of an international organization to oversee the safe and peaceful development of nuclear energy. This organization later became the International Atomic Energy Agency (IAEA).

Last year was 50 years ago, that the Comprehensive Safeguards Agreement between the IAEA and Hungary was ratified (1972). This requires Hungary to declare all of its nuclear material and facilities to the IAEA and to allow the IAEA to verify that the declared nuclear material is used exclusively for peaceful purposes.

This is the tool to prevent the spread of nuclear weapons by ensuring that peaceful nuclear activities are not diverted towards nuclear weapons programs.

Hungary developed a national system for nuclear material accountancy based on IAEA requirements, from 2004 this system has to fulfil the requirements of the EURATOM system as well. The responsible organization for the supervision of the peaceful use of nuclear material is the Hungarian Atomic Energy Authority (HAEA) which is responsible for the nuclear safety, security and radiation protection as well.

The presentation will show the safeguards related activities of the HAEA. It covers the topics of the nuclear material accountancy, the national and international inspections of nuclear materials, the challenges around the safeguard system which the HAEA has been facing in the past 50 years, and the Hungarian Safeguards Support Programme to the IAEA - which contains instrument developments and trainings for IAEA inspectors in Hungary as well. Non-proliferation covers the Comprehensive Test Ban Treaty and the Hungarian Safeguards Culture. Last but not least I would like to try to highlight how I use(d) my background and experience from the years I spent with radon research and what kind of possibilities I have to participate in science life as a member of a regulatory body.

\*\*\*

Az előadás nyelve angol, az online résztvevőknek a Zoom platformon lesz meghallgatható. A szeminárium személyes és online részvétel esetén is előzetes regisztrációhoz kötött. Regisztrálni az alábbi linken lehetséges: <https://forms.gle/ZVfSgt758WU9fm6D6>

Kérdés, kapcsolat[: gecso@staff.elte.hu](mailto::%20gecso@staff.elte.hu)

**2023. április 12–15.**

Helyszín: Kazincbarcika

HUNTEK, CETEG, MFT ÁLTALÁNOS FÖLDTANI SZAKOSZTÁLY

**CETEG–HUNTEK konferencia**

Tisztelt Tagtársunk, Érdeklődők!

Örömmel értesítjük, hogy A CETEG-HUNTEK konferenciákat idén összevonva, hazánkban rendezik.

A jelentkezés határideje: 2023. március 15.

A konferencia honlapja:

<https://echelon.natur.cuni.cz/ceteg/index.php/conference-details>

**2023. április 15–16. (szombat–vasárnap)**

Helyszín: Lurdy ház, Könyves Kálmán krt. 12–14.

**GEO NAPOK**

**Lelkes Ásványbörze**

Nyitva tartás:

Szombat 10:00–19:00

Vasárnap: 10:00–18:00

Helyszíni és online jegyvásárlásra is lehetőséget biztosítunk: https://asvanyborze.jegyx1.hu/kereses/eloadas

Ekkor kerül sor az Év ásványa- Év ősmaradványa 2022 rajzpályázat díjátadójára is.

Ismeretterjesztő előadások formájában ismerkedhetnek meg a résztvevők az idei év ásványával és ősmaradványával:

*Bodor Emese: Borostyán*

*Hollósy Ferenc: Antimonit*

A Geonapok kiállítói között az MFT mellett számos szakmai szervezet és intézmény interaktív programokkal várja az érdeklődőket. Pl.: SZTFH, Miskolci Egyetem, ELTE Természetrajzi Múzeuma és a TIT.

**Április 18. (kedd) 10:15–16:30 (jelenléti és online)**

Helyszín: Sopron, Csatkai E. u. 6–8.

FÖLDFIZIKAI ÉS ŰRTUDOMÁNYI KUTATÓINTÉZET ([www.epss.hu](http://www.epss.hu/))

  A tavalyi sikeres soproni nemzetközi szemináriumot követően örömmel jelentjük be, hogy 2023. április 18-án, közvetlenül az EGU előtt, egy újabb nemzetközi egynapos szemináriumot szervezünk a Földfizikai és Űrtudományi Kutatóintézetben. Helyszíni és online részvétel is lehetséges.

A részvételhez regisztráció szükséges az alábbi linken.

[https://docs.google.com/forms/d/e/1FAIpQLScjcG-rQMe6RdCM3xxYTQmVWbtMOrFEB-sUKaYDaDeI0FxUEQ/viewform?usp=sharing](https://docs.google.com/forms/d/e/1FAIpQLScjcG-rQMe6RdCM3xxYTQmVWbtMOrFEB-sUKaYDaDeI0FxUEQ/viewform?usp=sharing&fbclid=IwAR1VOyImuLwO6e0rSBzbogCYIxOHgZ9OvW9GvbUi5sbmiKibfWdVJNkQ_xQ)

**Program**

**Frontiers of research on coupled surface-deep processes and perspectives on energy and climate societal challenges**

10:15–10:30 István Kovács and Viktor Wesztergom: Welcome and introduction

10:30–11:15 Sierd Cloetingh: From the deep Earth to the surface: Thermo-mechanical controls on lithosphere tectonics

11:15–12:00 Alexander Koptev: Geodynamic modelling of plume-induced rifting and continental break-up: application to the East African rift system.

12:00–12:30 Alessio Lavecchia: Role of crustal fluids and thermo-mechanical structure for lower crustal seismicity: the Gargano Promontory (southern Italy)

12:00–13:00 Lunch break

13:00–13:30 Eszter Békési: Stress field of the Pannonian basin and its anthropogenic perturbations: geo-energy implications

13:30–14:00 Kristóf Porkoláb: Neotectonic and active deformation of the Circum–Pannonian region: geodynamics, structure and GNSS-derived strain rates

14:00–14:30 Márta Berkesi: Lithosphere-scale fluid transport in light of geodynamics: examples from subduction zone and continental rift settings

14:30–14:45 Tea break

14:45–15:15 Dániel Kalmár: Lithospheric properties from seismological aspect: Case study at the Alpine–Carpathian–Pannonian region based on receiver function analysis

15:15–15:45 Nóra Liptai: Constraints on the depth of the lithosphere–asthenosphere boundary using combined petrological and seismological approach

15:45–16:15 István János Kovács: The importance of the asthenosphere in the recent geodynamics of the Carpathian–Pannonian region: implications for volcanism, outgassings and deformations

 16:15–16:30 Wrap-ups and Concluding remarks

**Április 21. (péntek)**

Helyszín: MTA Székház, Nagyterem 1051 Budapest, Széchenyi István tér 9. II. emelet

MTA FÖLDTUDOMÁNYOK OSZTÁLYA, A MULTIDISZCIPLINÁRIS MODELLEZÉS, JÁ­TÉK­ELMÉLET ÉS ALKALMAZÁSAI NEMZETKÖZI KUTATÓMŰHELY, AZ MTA FÖLD­TANI TUDOMÁNYOS BIZOTTSÁG GEOMATEMATIKAI ALBIZOTTSÁGA, MFT GEOMA­TEMATIKAI ÉS INFORMATIKAI SZAKOSZTÁLY

### Geomatematikai, környezetinformatikai és energetikai modellek Magyarországon a 2020-as években

**Program**

10:00 Megnyitó Molnár Sándor

Levezető elnök: Hatvani István Gábor

10:05 Kovácsné Székely Ilona, Kovács József: Adatelemző módszerek oktatásának tapasztalatai az ELTE geológus és környezettudomány szakjain

10:25 Kovács József, Csábrági Anita, Garamhegyi Tamás, Hatvani István Gábor, Magyar Norbert, Tanos Péter, Trásy Balázs: Sztochasztikus modellek a Kárpát-medence felszíni- és felszín alatti vizein

10:45 Kerekes Sándor: A fenntarthatósági célok, mint vad és nem ergodikus problémák

11:05 Papp Richárd Zoltán, Zajzon Norbert, Topa Boglárka, Mádai Ferenc: 3D térképezés az UX-1Neo búvárrobottal

11:25 Geiger János, Kovács József, Füst Antal †, Bárdossy György †: A Magyarhoni Földtani Társulat Geomatematikai Szakosztálya és a hazai földtanban alkalmazott geomate­matika és geostatisztika 1960-tól a 2020-as évekig

11:45-12:15 Szünet

Levezető elnök: Kovács József

12:20 Szabó Norbert Péter: Új inverziós eljárások olajipari fúrólyuk-geofizikai adatok kiértékelésére

12:40 Hatvani István Gábor, Kern Zoltán, Erdélyi Dániel: A csapadék izotópos jellem­zőinek modellezése: alapok és eredmények

13:00 Geiger János: Betekintés a geostatisztikai szimulációk „bizonytalansági terébe”: mikor „jó” egy szimulációs eredmény

13:20 Szatmári Gábor, Laborczi Annamária, Bakacsi Zsófia, Mészáros János, Pásztor László: A talajok szerves szénkészletének és változásának országos térképezése: Módszertani kihívások és lehetséges megoldások

13:40 Van Leeuwen, Boudewijn, Tobak Zalán, Kovács Ferenc, Kajári Balázs, Mucsi László, Szatmári József: Távérzékelési adatokon alapuló belvíz megfigyelés és -elemzés

14:00 Mucsi László, Bui Dang Hung, Gudmann András, Nizom Farmanov: Blokk és szektor szintű városi felszínborítás térképezés multitemporális multi- és hiperspektrális űrfelvételek véletlen erdő alapú osztályozásával magyarországi nagyvárosokra

14:20 Zárszó Molnár Sándor

**Április 22. (szombat)**

Helyszín: Budapest, Pál-völgyi-kőfejtő

**Föld Napja a Pál-völgyi-kőfejtőben**

Év ásványa és Év ősmaradványa bemutatóval készül az MFT és az ELTE Természetrajzi Múzeuma. Budapest Főváros II. Kerületi Önkormányzata és a Duna-Ipoly Nemzeti Park Igazgatóság közös Föld Napi rendezvénye idén is a megszokott helyen, a Pál-völgyi- kőfejtőben várja a családokat természetismereti programkavalkáddal. A rendezvény ingyenes!

**Április 26. (szerda)**

Helyszín: Budapest, Stefánia út 14. Díszterem

**A Magyarhoni Földtani Társulat 175. évi ünnepi közgyűlése**

**Május 3. (szerda) 13:30-17:00 óra**

Helyszín: online

MTA GÁK KŐZETTANI ALBIZOTTSÁGA ÉS AZ MFT ÁSVÁNYTANI, KŐZETTANI ÉS GEOKÉMIAI SZAKOSZTÁLY

**Előadóülés**

**A legfrissebb publikációs eredmények bemutatása   
az MFT 175. évfordulójának alkalmából**

A hagyományoknak megfelelően az előadóüléssel kívánunk lehetőséget adni a szakterületen tevékenykedő hazai (vagy határon túli, de magyar kötődésű) kutatócsoportok, kutatók leg­frissebb publikációs eredményeinek bemutatására (megjelent, „in press” vagy „bírálat alatt” státuszúak), a hazai szakmai közösség előtt. Igyekszünk hangsúlyt fektetni arra, hogy legyen elég idő az előadások megvitatására is, így a tervek szerint a 15 perces előadásokat 15 perces diszkusszió követi majd.

Az előadóülés a Magyarhoni Földtani Társulat 175. éves évfordulóját ünneplő események sorozatához kapcsolódik, és Pál-Molnár Elemér és Szemerédi Máté: „*Az Alföld aljzatától az Erdélyi-középhegységig: paleozoos magmás kőzetek petrogenezise, geokronológiája és korrelációja a Tiszai-főegységben”*című előadása fogja megnyitni.

Az esemény a Zoom platformon kerül lebonyolításra. Az előadók hozzájárulása esetén ez előadóülést szeretnénk rögzíteni is és utólag hozzáférhetővé tenni azok számára is, akik az eseményen nem tudnak élőben részt venni. A részvételhez előzetes regisztráció nem szükséges, később Facebook eseményt is létrehozunk majd, ahol lehet jelezni a részvételi szándékot.

Tisztelettel a szervezők,  
  
Berkesi Márta, Aradi László Előd (MTA GÁK KAB);

Pál-Molnár Elemér, Molnár Kata (MFT ÁKGSZ)

**2023. május 18–20. (csütörtök–szombat)**Helyszín:Pécsvárad, István Király szálló  
ŐSLÉNYTANI–RÉTEGTANI SZAKOSZTÁLY

**26. Magyar Őslénytani Vándorgyűlés 2023**

[**online jelentkezés**](https://foldtan.hu/hu/node/1772#overlay-context=hu/node/1763)

Kedves Kollégák!

A 2023. évi Magyar Őslénytani Vándorgyűlést a megszokott több napos módon a Me­csekben **2023. május 18–20. között** rendezzük meg. A konferencia helyszíne Pécsvárad, István Király Szálló ([https://www.pecsvaradivar.hu](https://www.pecsvaradivar.hu/)).

A magyar paleontológusok, a paleontológia és a rétegtan iránt érdeklődők éves találkozójára szeretettel hívunk mindenkit, aki kutatási eredményeit előadás vagy A0/A1 méretű poszter formájában be kívánja mutatni, és természetesen azokat is, akiket érdekelnek az őslénytani kutatások legfrissebb hazai eredményei. A program a szokásos módon két előadási napból (csütörtök és szombat) és egy terepbejárásból (péntek) áll majd. Az előadások 15 percesek lesznek. Folytatjuk a szóbeli poszterbemutatás hagyományát is, minden poszterre 5 perc bemutatási idő áll rendelkezésre. A leutazás egyénileg történik, de a terepbejárásra külön buszt bérlünk, melynek során a Keleti-Mecsek geológiai nevezetességeit tekintjük meg, előreláthatóan a Danitzpuszta–Fazekasboda-Feked–Zengővárkony–Óbányai-völgy útvona­lon. A részletes programot és információkat a jelentkezők a második, májusi körlevélben fogják megkapni.

**A jelentkezési és absztrakt leadási határidő: 2023. április 7. (péntek)**

A vándorgyűlés költsége egy főre, MFT tagok részére, két éjszakára, közös svédasztalos étkezésekkel (05.18: vacsora, 05.19 buszos kirándulás: reggeli, hidegcsomag, vacsora, 05.20: reggeli):

|  |  |  |  |  |  |
| --- | --- | --- | --- | --- | --- |
|  | 2 ágyas szoba (házaspárok  előnyben) | 3 ágyas szoba | 4 ágyas szoba | 2-5 ágyas szobák  (emeletes ágyak) | 5 ágyas szobában diák |
| Az MFT részére ELŐRE fizetendő | **8000 Ft** | | | **8000 Ft** | **3000 Ft** |
| A helyszínen fizetendő | **39 660 Ft**  **600 Ft IFA** | | | **31 660 Ft**  **600 Ft IFA** | **31 660 Ft**  **600,- Ft IFA** |
| **Teljes költség** | **48 260 Ft** | | | **40 260 Ft** | **34 660. Ft** |

A regisztrációs díj ebben az évben a buszköltséget is tartalmazza. Kérjük, hogy a Vándorgyűlést meg­előzően **mindenki egyénileg utalja át közvetlenül az MFT számlájára**, vagy fizesse be azt készpénzben az MFT irodájában (a személyes befizetés időpontját kérjük, előre egyeztessék a +36-1-201-9129 telefonszámon vagy az [mft@mft.t-online.hu](mailto:mft@mft.t-online.hu) e-mail címen). **A jelentkezés a regisztráció befizetésével válik érvényessé,**aki a jelentkezési határidőig nem fizet az MFT felé, annak a jelentkezése törlésre kerül.**A nem MFT tagoknak a regisztráció 11.000,-Ft.**

Csütörtökön az első közös étkezés a vacsora, ebédidőben pogácsa lesz. A rendezvény alatt ital a büféből fakultatívan saját költségre fogyasztható. A hotel EGY SZÁMLÁT fog kiállítani a szállás és az étkezés költségéről. Emellett a helyszínen kell fizetni az idegenforgalmi adót (IFA), mely két éjszakára 600 Ft. Erről a hotel NEM tud számlát adni. **Aki az MFT-n keresztül szeretne a szállás költségét is tartalmazó regisztrációs díjról számlát kérni, az vegye fel a kapcsolatot Bodor Emesével (e-mail, telefonszám az MFT honlapján https://foldtan.hu)**

A jelentkezési lap kitöltésével a jelentkező vállalja, hogy lemondás esetén is megtéríti a hotel által kiszámlázott költségeket, mivel csoportos szállás- és étkezési díjakat kaptunk. Egy éjszakás részvétel esetén is a fenti táblázatban foglalt, teljes költségét kell kifizetni.

Jelentkezni a lap tetején lévő on-line jelentkezési felület kitöltésével lehet. A jelentkezési lap on-line beadása után nem tudunk módosítani a számlázási címen, ezért mindenkitől kérjük a végleges számlázási cím pontos feltüntetését a jelentkezési lapon!

Valamennyi absztraktot és kirándulásvezetőt Bosnakoff Mariann (bosnakoff@yahoo.com) vezetőségi tag címére kérjük elküldeni. Amennyiben bármilyen kérdése van a rendezvénnyel vagy a számlázással kap­csolatban, kérjük forduljon a szakosztály titkárához (Szives Ottilia, [sziveso@nhmus.hu](mailto:sziveso@nhmus.hu), telefon: 06208080958).

Minden őslénytan iránt érdeklődőt szeretettel várunk!

|  |
| --- |
| **BEHARANGOZÓ** |

**Május**

**Madarak és Fák Napja és az Év Fajai Fesztivál**

A Magyar Madártani és Természetvédelmi Egyesület és a Duna–Ipoly Nemzeti Park Igazgatóság sok szeretettel várja a természetbarát érdeklődőket ingyenes rendezvényére Madarak és Fák Napja alkalmából. A Jókai kert felújítása miatt idén új helyszínen, melynek foglalása folyamatban van. A végleges helyszínről a honlapunkon adunk tájékoztatást. A látogatók játszva és szórakozva szerezhetnek új ismereteket a madarak és a fák világáról. Az ünnephez 2018-tól csatlakozott az Év Fajai Fesztivál, aminek keretein belül az MFT Év ásványa és Év ősmaradványa programjai is bemutatkozhatnak.

**2023. szeptember 21–23. (csütörtök–szombat)**

**Helyszín: Szekszárd**

SZTE, ÁSVÁNYTANI, GEOKÉMIAI ÉS KŐZETTANI TANSZÉK, MFT ÁSVÁNYTAN GEOKÉMIAI SZAKOSZTÁLY

Kedves Kollégák!

A tavalyi, nagy sikerű miskolci rendezvény után a **13. Kőzettani és Geokémiai Vándor­gyűlésnek** idén a festői szépségű Szekszárdi-dombvidék lábainál elterülő Szekszárd ad otthont. A konferencia időpontja: 2023. szeptember 21–23. A rendezvény, az elmúlt évekhez hasonlóan, csütörtöki és szombati előadónapokból és pénteki terepbejárásból áll. A terepi nap keretében a Mecsek bérceit és völgyeit fogjuk felkeresni, ahol egy paleozoikumi nyírási zónától egy riftesedési esemény magmás és üledékes képződményein át, a közelmúltig isme­retlen aranytartalmú képződményekkel és szénhidrogén-migrációs nyomokkal ismerkedünk meg.

A konferencia színhelyének kiválasztásakor bíztunk az ókori rómaiak ízlésében, akiknek Duna-menti hadiútja és települései az akkoriban még Aliscának nevezett település határában húzódtak. A táj szépsége az azóta eltelt évezredek óta semmit sem változott, csupán a dom­bokra felkúszó szőlőbirtokok mérete és száma gyarapodott. A változatos előadások és színes terepi programok után, a konferenciát a tájképi és gasztronómiai változások mélyreható feltérképezésével koronázhatjuk meg.

A konferencia folyamatosan frissülő honlapján osztjuk meg a részleteket: <https://www.poresemek.hu/kgvgy13/>

*A szervezőbizottság:*

M. Tóth Tivadar, Pál-Molnár Elemér, Raucsik Béla, Schubert Félix, Varga Andrea

|  |
| --- |
| **EURÓPAI UNIÓS PROJEKTJEINK HÍREI** |

**2023. május 18-21. (csütörtök–vasárnap)**

**EFG Council Meeting és EuroWorkshop**

Az European Federation of Geologists szervezet (EFG), melynek társulatunk is tagja, 2023. május 20–21-én, Belgrádban tartja nyári tanácsülését. Az EFG Council testületben a Magyar­honi Földtani Társulatot Hartai Éva és Szanyi János képviselik. A tanácsülést megelőzően, 18–19-én kerül sor a 'PERC Reporting Standard: Context, Requirements and Application' című EuroWorkshop megrendezésére.

**2023. május 23-24. (kedd–szerda)**

**A REFLECT projekt zárókonferenciája**

A REFLECT projekt (Redefining geothermal fluid properties at extreme conditions to optimize future geothermal energy extraction) 2023. május 23–24-én, Neuchatel-ben tartja a záró konzorciumi meetingjét. A projektben társulatunk az EFG-n keresztül vett részt, és adatgyűjtést végzett hazai szinten a geotermikus fluidumok tulajdonságairól. Az adatok, 20 másik európai ország adataival együtt az online European Fluid Atlas felületén, a következő linken érhetők el: <https://www.reflect-h2020.eu/efa/>

M**agyarhoni Földtani Társulat Hírlevelét szerkesztette:   
Dr. Piros Olga**

**A megjelentetni kívánt anyagokat kérjük e-mailen, word formátumban küldjék el az alábbi címre:**

[**magyarhoni1848@gmail.com**](mailto:mft@mft.t-online.hu)

**A küldött anyagokat minden esetben visszaigazoljuk, az igazolás elmaradása esetén kérjük, szíveskedjék a kapcsolatot más módon is felvenni!**

**Magyarhoni Földtani Társulat**

**H-1015 Budapest, Csalogány u. 12. 1. em. 1.**

**Tel/Fax: 201-9129, Mobil: 06 20 4948 449**

**e-mail:** [**mft@mft.t-online.hu**](mailto:mft@mft.t-online.hu)**, magyarhoni1848@gmail.com**

**Félfogadás: hétfő, szerda 8.00–17.30, péntek 8.00–13.30, az ettől eltérő időpontú érkezést kérjük, előre jelezzék!**